नई दिल्ली. सोनिया गांधी की अध्यक्षता वाली राष्ट्रीय सलाहकार परिषद (एनएसी) से अरुणा रॉय के अलग होने के बाद सरकार ने 12 सदस्यीय परिषद का पुनर्गठन किया है। इसमें समाजशास्त्री वर्जिनियस खाखा को सदस्य के तौर पर शामिल किया गया है। खाखा गुवाहाटी के टाटा इंस्टीट्यूट ऑफ सोशल साइंसेज में प्रोफेसर हैं। उन्होंने देश के आदिवासी समुदायों पर काफी कुछ लिखा है।
एनएसी में सोनिया के अलावा सदस्यों के तौर पर खाखा, नरेंद्र जाधव, प्रमोद टंडन, एनसी सक्सेना, एके शिवकुमार, दीप जोशी, अनु आगा, फराह नकवी, मिरई चटर्जी, मिहिर शाह और आशीष मंडल हैं। अरुणा रॉय ने पिछले महीने सोनिया को पत्र लिखकर उनसे अनुरोध किया था कि परिषद के अगले कार्यकाल के लिए उनके नाम पर विचार नहीं किया जाए। इसे यूपीए अध्यक्ष ने स्वीकार कर लिया था। एनएसी का पिछला कार्यकाल 31 मई तक था।
hin_Deva hin_Deva